सूचना और प्रसारण मंत्रालय
इस वर्ष कई नवोदित फिल्म निर्माता भारतीय अंतर्राष्ट्रीय फिल्म महोत्सव-आईएफएफआई-51 में शामिल हो रहे हैं
इस आईएफएफआई में कुछ वृत्तचित्र और कई लघु फिल्में दिखाई जायेंगी; वृत्तचित्र बहुत महत्वपूर्ण हैं: हाओबम पबन कुमार
महोत्सव की शुरूआती फिल्म सांड की आंख महिला सशक्तिकरण पर एक उत्कृष्ट कृति है: निर्णायक समिति, इंडियन पैनोरमा
गोवा में चल रहे भारतीय अंतर्राष्ट्रीय फिल्म महोत्सव- के 51 वें संस्करण में, फीचर फिल्मों के भारतीय पैनोरमा खंड की निर्णायक समिति के अध्यक्ष, श्री जॉन मैथ्यू मत्थन, भारतीय पैनोरमा के नॉन-फीचर फिल्म्स श्रेणी की निर्णायक समिति के अध्यक्ष, हाओबम पबन कुमार और फ़ीचर फिल्म श्रेणी की निर्णायक समिति के सदस्य, जदुमोनी दत्ता सहित अन्य निर्णायक समिति के सदस्यों ने आज गोवा में एक संवाददाता सम्मेलन में भाग लिया।
जॉन मैथ्यू मत्थन ने कहा, “मैं भारत सरकार और फिल्म समारोह निदेशालय को महामारी की स्थिति के बीच आईएफएफआई-51 के आयोजन के लिए धन्यवाद देता हूं। 180 फिल्में थीं  और यह निर्णायक समिति के प्रत्येक सदस्य के लिए एक बहुत कठिन कार्य था। हालांकि इन फिल्मों को बिना किसी विवाद के सर्वसम्मति से चुना गया।”।
फ़ीचर फिल्म श्रेणी की निर्णायक समिति में 12 सदस्य शामिल हैं जो व्यक्तिगत रूप से विभिन्न प्रशंसित फिल्मों, फिल्म निकायों और व्यवसायों का प्रतिनिधित्व करते हैं। इसके अलावा ये सदस्य सामूहिक रूप से विभिन्न भारतीय फिल्म बनाने वाले बिरादरी का प्रतिनिधित्व करते हैं:
नॉन-फीचर फिल्म श्रेणी के तहत प्राप्त प्रविष्टियों के बारे में बोलते हुए, नॉन-फ़ीचर फिल्म श्रेणी के अध्यक्ष, हाओबम पबन कुमार ने उल्लेख किया कि, “पिछले वर्षों की तुलना में इस समारोह में बहुत कम वृत्तचित्र थे। इस बार मुझे जो सबसे बडी कमी महसूस हुई वह ये है कि इस समारोह में बहुत कम वृत्तचित्र और अधिक लघु फिल्में थीं। ” श्री पबन कुमार ने गैर-फीचर फिल्म श्रेणी को वृत्तचित्र और लघु फिल्मों में बदलने का सुझाव दिया, और यह भी जोर दिया कि वृत्तचित्र बहुत महत्वपूर्ण हैं।
उन्होने कहा, “गैर-फीचर फिल्म श्रेणी के तहत, 143 फिल्मों में से 20 का चयन स्क्रीनिंग के लिए किया गया था। निर्णायक समिति के सभी सदस्यों के साथ काम करने में बहुत मजा आया और मुझे कभी थकावट महसूस नहीं हुई।"
उन्होंने यह भी कहा कि इस साल कई युवा फिल्म निर्माता इस समारोह में भाग ले रहे हैं। “60-70 से अधिक नए फिल्म निर्माता हैं जो एक अच्छा संकेत है। समारोह की शुरुआती फिल्म, सांड की आंख भी एक युवा फिल्म निर्माता द्वारा बनाई गई है। ”
तुषार हीरानंदानी की फिल्म 'सांड की आंख' को भारतीय पैनोरमा की शुरुआती फिल्म के रूप में चुनने के बारे में पूछे जाने पर निर्णायक समिति के सदस्यों ने कहा कि फिल्म में कई पहलू हैं जो निर्णायक समिति के सदस्यो के दिल को छू गए। सदस्यों ने संगीत, सिनेमैटोग्राफी, संपादन और उस स्क्रिप्ट की भी सराहना की जिसने इसे सर्वसम्मति से समारोह की पहली फिल्म के रूप में चुना। साथ ही फिल्म एक ऐसे गांव की पृष्ठभूमि में स्थापित की गई है जहां महिलाएं अपने घरों से बाहर जाने के लिए प्रतिबंधित हैं, जो अंततः जीवन में बड़ा हासिल करने के लिए सभी बाधाओं को तोड़ती हैं। निर्णायक समिति के सदस्य ने यह भी उल्लेख किया कि यह फिल्म न केवल गांवों में बल्कि शहरी केंद्रों में भी महिलाओं के लिए एक बहुत बडा प्रोत्साहन है। कोरियोग्राफर और फीचर फिल्म श्रेणी की निर्णायक समिति के सदस्य, कला मास्टर ने सांड की आंख की पूरी टीम की सराहना की।
फिल्म निर्माता और पत्रकार और निर्णायक समिति के सदस्यों में से एक, संघमित्रा चौधुरी ने उन नवोदित फिल्म निर्देशकों  के प्रयासों की सराहना की, जिन्होने समकालीन विचारों को प्रस्तुत किया है।
अंकित कोठारी की गुजराती फिल्म पांचिका भारतीय पैनोरमा खंड की गैर-फीचर श्रेणी में दिखाई जाने वाली पहली फिल्म है।
भारतीय पैनोरमा के सभी जूरी सदस्यों ने महामारी की स्थिति के बीच भारतीय आंतर्राष्ट्रीय फिल्म महोत्सव के 51 वें संस्करण के संचालन के लिए भारत सरकार और फिल्म समारोह निदेशालय को धन्यवाद दिया।
"आईएफएफआई-51 के लिए सभी फिल्मों को सर्वसम्मति से चुना गया था"
भारतीय पैनोरमा के फ़ीचर फ़िल्म श्रेणी के निम्नलिखित सदस्य हैं -:
- डोमिनिक संगमा, फिल्म निर्माता और पटकथा लेखक
- जदुमोनी दत्ता, फिल्म निर्माता, पटकथा लेखक और निर्माता
- कला मास्टर, नृत्य निर्देशक
- कुमार सोहोनी, फिल्म निर्माता और लेखक
- रमा विज, अभिनेता और निर्माता
- राममूर्ति बी, फिल्म निर्माता
- संघमित्रा चौधरी, फिल्म निर्माता और पत्रकार
- संजय पूरन सिंह चौहान, फिल्म निर्माता
- सतिंदर मोहन, फिल्म आलोचक और पत्रकार
- सुधाकर वसंत, फिल्म निर्माता और निर्माता
- टी प्रसन्ना कुमार, फिल्म निर्माता
- यू राधाकृष्णन, पूर्व सचिव, एफएफएसआई
"हमें और अधिक वृत्तचित्रों की आवश्यकता है"
भारतीय पैनोरमा के गैर फीचर फिल्म श्रेणी की निर्णायक समिति के सदस्य निम्नलिखित हैं -:
- अतुल गंगवार, निर्देशक, पटकथा लेखक, और निर्माता
- ज्वांगडाओ बोदोसा, फिल्म निर्माता
- मंदार तलाउलिकर, फिल्म निर्माता
- साजिन बाबू, फिल्म निर्माता
- सतीश पांडे, निर्माता और निर्देशक
- वैजयंती आप्टे, पटकथा लेखक और निर्माताएमजी/एएम/एमकेएस
(Visitor Counter : 173